
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 623 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάκληση της υπ’ αριθμ. Δ12/0/30576/25.1.2002 (ΦΕΚ 
147 Δ'/26.2.2002) απόφασης επίσπευσης από το 
Δημόσιο για τη διαπλάτυνση της οδού Ακροπό- 
λεως, από την οδό Λάμπρου Κατσώνη μέχρι την 
οδό Γαριβάλδη, για την κατασκευή Ολυμπιακών 
Έργων και κυκλοφοριακών ρυθμίσεων και παρεμ¬ 
βάσεων περί το Γυμναστήριο Αρσης Βαρών του 


Δήμου Νίκαιας, του Νομού Αττικής. 1 

Καθορισμός των-ορίων αιγιαλού και δημιουργία ζώ¬ 
νης παραλίας στη θέση «Λιμνιώνα», Δ.Δ. Αγίας Σο¬ 
φίας, Δήμου Μεσσαπίων, Ν. Εύβοιας. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 29/45957/ΠΣΚ/1389/ 

05/ 22.2.2006 απόφαση Νομάρχη Θεσσαλονίκης. 3 


ΑΠΟΦΑΣΕΙ Σ 

Αριθμ. Δ12/0/39158 (1) 


Ανάκληση της υπ’ αριθμ. Δ12/0/30576/25.1.2002 (ΦΕΚ 147 
Δ726.2.2002) απόφασης επίσπευσης από το Δημόσιο 
για τη διαπλάτυνση της οδού Ακροπόλεως, από την 
οδό Λάμπρου Κατσώνη μέχρι την οδό Γ αριβάλδη, για 
την κατασκευή ΟλυμπιακώνΈργων και κυκλοφοριακών 
ρυθμίσεων και παρεμβάσεων περί το Γ υμναστήριο Αρ¬ 
σης Βαρών του Δήμου Νίκαιας, του Νομού Αττικής. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα ρυμοτομίας: 

α) Το διάταγμα Ε. Α. Π. περιοχή Καραβάς Β' 

β) Το π.δ/γμα 23.7.1985 (ΦΕΚ 393Δ725.7.1985), όπως τρο¬ 
ποποιήθηκε με το π.δ/γμα 10.7.1986 (ΦΕΚ 667Δ713.8.1986) 
και με την υπ’ αριθμ. 423808/300/14.4.1987 απόφαση Νο¬ 
μάρχη Πειραιά (ΦΕΚ 507Δ75.6.1987), καθώς και με την 
υπ’ αριθμ. 428263/204/Α727.7.1987 απόφαση του Νομάρχη 
Πειραιά (ΦΕΚ 763Δ713.8.1987). 

2. Τις διατάξεις του ν.δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και 
οικοδομής αυτών» (ΦΕΚ 228/16.8.1923 τ. Α). 

3. Τις διατάξεις του ν. 653/1977 «περί υποχρεώσε- 
ως των παρόδιων ιδιοκτητών κ.λπ.» (ΦΕΚ 214/5.8.1977 


19 Ιουλίου 2006 

τ. Α'), όπως τροποποιήθηκαν και ισχύουν σήμερα, με 
τους ν. 947/1979 ΦΕΚ 169/26.7.1979 τ.Α' και 960/1970 ΦΕΚ 
194/25.8.1979 τ.Α'. 

4. Τις διατάξεις του άρθρου 25 παρ. 4 του ν. 1418/1984 
«για τα δημόσια έργα και ρυθμίσεις συναφών θεμά¬ 
των». 

5. Τις διατάξεις του π.δ/τος 69/8.2.1988 ΦΕΚ 28/16.2.1988 
για τον Οργανισμό της Γ ενικής Γ ραμματείας Δημοσίων 
Έργων. 

6. Τις διατάξεις του ν.δ. 632/1970 όπως αντικαταστά- 
θηκε με τις διατάξεις του ν.δ. 1143/1972 (ΦΕΚ 64Α/1972) 

7. Την κοινή απόφαση Δ16α/04/773/29.11.1990 (ΦΕΚ 
746/Β/30.11.1990), των Υπουργών Προεδρίας και Αναπλ. 
ΠΕΧΩΔΕ «Περί εξαιρέσεως Διοικητικών Πράξεων και 
εγγράφων από τον κανόνα των τριών υπογραφών» που 
κοινοποιήθηκε με την εγκύκλιο 2. 

8. Την υπ’ αριθμ. 4881/19.5.2004 απόφαση Πρωθυπουρ¬ 
γού & Υπουργού ΠΕΧΩΔΕ, ανάθεσης αρμοδιοτήτων 
στους Υφυπουργούς ΠΕΧΩΔΕ Θεμιστοκλή Ξανθόπουλο 
και Σταύρο Καλογιάννη και την υπ’ αριθμ. Δ17/α/08/83/ 
Φ.2.2.1/8.6.2005 (ΦΕΚ Β7802/13.6.2005) τροποποίηση αυ¬ 
τής. 

9. Την υπ’ αριθμ. Δ12/0/30576/25.1.2002 απόφαση επί¬ 
σπευσης (ΦΕΚ147Δ728.2.2002). 

10. Την υπ’ αριθμ. 4383/02 απόφαση του Μον. Πρωτ. 
Πειραιώς. 

11. Την από 20.2.2004 αυτοδίκαιη ανάκληση της από¬ 
φασης Δ12/0/30576/25.1.2002 (ΦΕΚ 147 Δ726.2.2002), λόγω 
λήξης του 18μηνου, αποφασίζουμε: 

Την ανάκληση της υπ’ αριθμ. Δ12/0/30576/25.1.2002 (ΦΕΚ 
147 Δ726.2.2002) απόφασης επίσπευσης από το Δημόσιο 
για τη διαπλάτυνση της οδού Ακροπόλεως, από την οδό 
Λάμπρου Κατσώνη μέχρι την οδό Γαριβάλδη, για την 
κατασκευή ΟλυμπιακώνΈργων και κυκλοφοριακών ρυθ¬ 
μίσεων και παρεμβάσεων περί το Γ υμναστήριο Αρσης 
Βαρών του Δήμου Νίκαιας, του Νομού Αττικής, λόγω 
μη συντέλεσης της απαλλοτρίωσης μέσα σε δεκαοκτώ 
μήνες από τη δημοσίευση της απόφασης προσωρινού 
καθορισμού της αποζημίωσης, άρθρο 11 του ν. 2882/2001 
(ΦΕΚ 17Α72001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 29 Ιουνίου 2006 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ.1346/Φ.αίγ.-παρ. (2) 

Καθορισμός των ορίων αιγιαλού και δημιουργία ζώνης 
παραλίας στη θέση «Λιμνιώνα», Δ.Δ. Αγίας Σοφίας, 
Δήμου Μεσσαπίων, Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

2. Τις διατάξεις του π.δ. 551/1988 «Οργάνωση Νομαρχι- 
ών-Οργάνωση Οικονομικών Υπηρεσιών» (ΦΕΚ 259 τ.Α'). 

3. Τις διατάξεις του άρθρου 19 παρ. 5 του ν. 2344/1995, 
του άρθρου 52 παρ. 6 του ν. 2218/1994, του άρθρου 4 παρ. 
7 του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συνδυ¬ 
ασμό με αυτές του άρθρου 14 παρ. 2 του ν. 2399/1996, 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον Αναπλ/τή Περ/κό Δ/ντή. 

4. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/1997 
«περί διοίκησης, οργάνωσης, στελέχωσης της Περιφέρειας, 
ρύθμιση θεμάτων για την Τοπική Αυτ/ση και άλλες δια¬ 
τάξεις» (ΦΕΚ 107 τ. Α'), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν από 
1.9.1997 Υπηρεσίες του Υπουργείου Οικονομικών. 

5. Το υπ’ αριθμ. 28979/31.7.1997 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης & Αποκέντρωσης, 
σύμφωνα με το οποίο οι αρμοδιότητες του Γ εν. Γ ραμματέα 
Περιφέρειας σε θέματα Υπηρεσιών του Υπ. Οικονομικών, 
μεταφέρονται από 1.9.1997 στον Υπουργό Οικονομικών. 

6. Την υπ’ αριθμ. 14650/ΔΙΟΕ85/17.3.2Θ04 (ΦΕΚ 519 
Τ.Β'/17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών, περί καθορισμού αρ¬ 
μοδιοτήτων των Υφυπουργών Οικονομίας και Οικονομικών. 

7. Τις διατάξεις της παρ. 21 του άρθρου 46 του ν. 
3220/2004 (ΦΕΚ 15 τ.Α'), «μέτρα αναπτυξιακής και κοι¬ 
νωνικής πολιτικής - αντικειμενοποίηση του φορολογικού 
ελέγχου και άλλες διατάξεις» δυνάμει των οποίων από 
10.4.2004, οι αρμοδιότητες του Υπουργού Οικονομίας 
και Οικονομικών, οι οποίες ανήκαν ή είχαν μεταβιβα¬ 
στεί στους Νομάρχες μέχρι την έναρξη λειτουργίας των 
Νομαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση με τις διατάξεις της παρ. 2 του 
άρθρου 39 του ν. 2218/1994, περιέρχονται στους Γ ενικούς 
Γραμματείς Περιφερειών, πλην των θεμάτων ΥΔΕ. 

8. Την υπ’ αριθμ. 1063649/790/Α0006/3.8.2004 απόφα¬ 
ση του Υπουργού Οικονομίας και Οικονομικών «περί 
καταγραφής και διοικητικής κωδικοποίησης των αρμο¬ 
διοτήτων σε θέματα Υπηρεσιών του Υπουργείου Οικο¬ 
νομίας και Οικονομικών, που περιέρχονται στους Γεν. 
Γ ραμματείς Περιφερειών κατά τις διατάξεις της παρ. 
21 του άρθρου 46 του ν. 3220/2004». 


9. Τις διατάξεις του ν. 2971/2001 (ΦΕΚ 285 τ.Α'/19.12.2001) 
«περί αιγιαλού, παραλίας και άλλες διατάξεις». 

10. Την από 2.8.2005 έκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού των ορίων 
του αιγιαλού-παραλίας-παλ. αιγιαλού, που καθόρισε το 
πρώτον τα όρια αιγιαλού-παραλίας στη θέση «Λιμνιώνα», 
Δ.Δ. Αγίας Σοφίας, Δήμου Μεσσαπίων, ν. Εύβοιας. 

11. Τα από Δεκεμβρίου 2004, με κλίμακα 1:500 κτημα- 
τολογικά-υψομετρικά διαγράμματα του τοπογράφου 
μηχανικού Μιχάλη Β. Ανδρούλη, σε δύο (2) πινακίδες, 
που ελέγχθηκαν για την ακρίβεια της αποτύπωσης την 
18.7.2005 από την Ε. Κατσάλη, τοπογράφο μηχανικό ΠΕ 
της Τ.Υ.Δ.Κ. και θεωρήθηκαν την 19.7.2005 από τον Αν. 
Γιαννόπουλο, πολιτικό μηχανικό ΠΕ, προϊστάμενο της 
Τ.Υ.Δ.Κ. ν. Εύβοιας, όπως ορίζουν οι διατάξεις του άρ¬ 
θρου 4 παρ. 2 του ν. 2971/2001 και συνοδεύει την'Εκθεση 
της προαναφερόμενης Επιτροπής. 

12. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/122/06/Σ.8666/6.2.2006 
έγγραφό του. 

13. Το υπ’ αριθμ. Φ. 121/382/07.3.2006 έγγραφο της Κτη¬ 
ματικής Υπηρεσίας ν. Εύβοιας με το οποίο ζητείται η 
έκδοση της απόφασης, αποφασίζουμε: 

1. Επικυρώνουμε την από 2.8.2005 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων του αιγιαλού-παραλίας-παλ.αιγιαλού 
«περί καθορισμού το πρώτον των ορίων αιγιαλού-πα- 
ραλίας στη θέση «Λιμνιώνα», Δ.Δ. Αγίας Σοφίας, Δήμου 
Μεσσαπίων, ν. Εύβοιας» καθώς και τα από Δεκεμβρίου 

2004 κτηματολογικά-υψομετρικά διαγράμματα, που τη 
συνοδεύουν, τα οποία συντάχθηκαν από τον τοπογράφο 
μηχανικό Μιχάλη Β. Ανδρούλη, σε δύο (2) πινακίδες, με 
κλίμακα 1:500, που ελέγχθηκαν για την ακρίβεια της 
αποτύπωσης από την Ε. Κατσάλη, τοπογράφο μηχανικό 
ΠΕ της Τ.Υ.Δ.Κ. την 18.7.2005 και θεωρήθηκαν την 19-07- 

2005 από τον Αν. Γ ιαννόπουλο, πολιτικό μηχανικό ΠΕ, 
Προϊστάμενο της Τ.Υ.Δ.Κ. ν. Εύβοιας όπως ορίζουν οι 
διατάξεις του άρθρου 4 παρ. 2 του ν. 2971/2001. 

2. Στα παραπάνω κτηματολογικά διαγράμματα καθο¬ 
ρίσθηκαν από την αρμόδια Επιτροπή, όπως πιο πάνω 
αναφέρεταί: 

α) η οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 1,2.43, 44, της οποίας οι 

κορυφές εξασφαλίζονται με συντεταγμένες του κρατι¬ 
κού τριγωνομετρικού δικτύου. 

β) η οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία ΐ, 2’,...43’, 44’, της οποίας 
οι κορυφές εξασφαλίζονται με συντεταγμένες του κρα¬ 
τικού τριγωνομετρικού δικτύου, σε σταθερή απόσταση 
δέκα (10) μέτρων από την οριογραμμή του αιγιαλού, για 
να εξυπηρετηθούν οι σκοποί της παρ. 2 του άρθρου 1, 
της παρ.3 του άρθρου 2 και της παρ. 1 του άρθρου 7 
του ν. 2971/2001. 

3. Αποφαίνεται ότι δεν υπάρχει παλαιός αιγιαλός. 

4. Δεν υπάρχουν κτίσματα-κατασκευές στη ζώνη παρα¬ 
λίας. 

5. Η απόφαση αυτή μαζί με την έκθεση και τα δια¬ 
γράμματα που προαναφέραμε, να δημοσιευθούν στην 
Εφημερίδα της Κυβερνήσεως. 

Λαμία, 14 Μαρτίου 2006 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΕΚΘΕΣΗ 

Επιτροπής καθορισμού ορίων αιγιαλού παραλίας για 
τον καθορισμό το πρώτον των ορίων αιγιαλού-παραλίας 
στη θέση “Λιμνιώνα”, ΔΑ Αγ. Σοφίας, Δήμου Μεσσαπίων, 
ν. Εύβοιας. 

Στη Χαλκίδα σήμερα 2.8.2005, ημέρα Τρίτη, οι υπο- 
γραφόμενοί: 

1) Αθηνά Μπούρικα, τοπ/φος μηχ/κός ΠΕ/Α, Προϊσταμέ- 
νη Κτηματικής Υπηρεσίας ν. Εύβοιας, σαν Πρόεδρος, 

2) Ελευθερία Γραμματικού, μηχ/κός τοπογραφίας ΤΕ/Γ, 
υπάλληλος Κτηματικής Υπηρεσίας ν. Εύβοιας, σαν μέλος, 

3) Ιωάννης Ασλανίδης, υποπλ/ρχος Λ.Σ., αναπληρωτής 
Λιμενάρχη Υ/Λ.Χ Κύμης, σαν μέλος, (κωλυομένου του 
τακτικού μέλους) 

4) Χαράλαμπος Σκούντζος, τοπογράφος μηχ/κός ΠΕ/Α, 
αναπλ/τής Δ/ντή Χ.Ο.Π., Νομ/κής Αυτ/σης Εύβοιας, (κω¬ 
λυομένου του τακτικού μέλους) σαν μέλος, 

5) (Ο Δ/ντής ΠΕ.ΧΩ. Στ. Ελλάδας, που αποτελεί το 
5° μέλος δεν προσήλθε αν και προσκλήθηκε νόμιμα) 
που αποτελούμε την Επιτροπή καθορισμού ορίων αι- 
γιαλού-παραλίας, η σύνθεση της οποίας καθορίσθηκε 
βάσει των διατάξεων του άρθρου 3 του ν. 2971/2001 
«περί αιγιαλού-παραλίας και άλλες διατάξεις» και με 
την υπ’ αριθμ. 1214/19.5.2004 απόφαση του Προϊσταμένου 
της Οικονομικής Επιθεώρησης Στερεός Ελλάδας του 
Υπουργείου Οικονομίας και Οικονομικών, συνήλθαμε στα 
γραφεία της Κτηματικής Υπηρεσίας ν. Εύβοιας μετά την 
υπ’ αριθμ. ΦΙ21/1367/1.8.2005 πρόσκληση του Προέδρου 
της για τον καθορισμό το πρώτον των οριογραμμών 
αιγιαλού-παραλίας στη θέση Λιμνιώνα, Δ.Δ. Αγίας Σο¬ 
φίας, Δήμου Μεσσαπίων, ν. Εύβοιας. 

Αφού λάβαμε υπόψη: 

1. - Την από 29.6.2005 αίτηση του Ν. Παπαλύρα, με την 
οποία διαβιβάζεται διάγραμμα και ζητείται ο καθορισμός 
των ορίων αιγιαλού-παραλίας στην πιο πάνω περιοχή. 

2. - Τα από Δεκεμβρίου 2004 κτηματογραφικά-υψομε- 
τρικά διαγράμματα του τοπογράφου μηχανικού Μιχάλη 
Β. Ανδρούλη, με κλίμακα 1:500, σε δύο (2) πινακίδες, 
που ελέγχθηκαν για την ακρίβεια της αποτύπωσης στις 
18.7.2005 από την Ε. Κατσάλη, τοπ. μηχανικό ΠΕ της 
Τ.Υ.Δ.Κ. και θεωρήθηκαν την 19.7.2005 από τον Αν. Γιαν- 
νόπουλο πολ. Μηχανικό Π Ε, Προϊστάμενο της Τ.Υ.Δ.Κ. ν. 
Εύβοιας, όπως ορίζουν οι διατάξεις του άρθρου 4 παρ. 
2 του ν. 2971/2001. 

3. - Τις διατάξεις του ν. 2971/2001 (ΦΕΚ 285τ.Α'/19.12.2001) 
«περί αιγιαλού-παραλίας». 

4. - Την από επιτόπιο μετάβαση στις 14.7.2005, ύστερα 
από την υπ’ αριθμ. Φ121 /II60/1.7.20 05 πρόσκληση της 
Κ.Υ., σχηματισθείσα αντίληψη για το πλάτος της βρέ¬ 
χόμενης ζώνης της ξηράς και άλλα συναφή στοιχεία 
που προβλέπονται από το άρθρο 9 του ν. 2971/2001 και 
ειδικότερα: 

α) τη γεωμορφολογία του εδάφους: 

ι) ότι η ακτή συνίσταται από βραχώδη πρανή με από¬ 
τομες κλίσεις και ύψη στέψης που κυμαίνονται από ΙΟμ. 
έως 40μ. 

ιι) της ακτής συνέχονται εκτάσεις λοφώδεις, με έδα¬ 
φος ημιβραχώδες, εκτός σχεδίου, αδόμητες και χέρσες 
με τάσεις ανάπτυξης παραθεριστικής κατοικίας. 

ιιι) το φυσικό όριο βλάστησης συνίσταται από πυκνή 
φυσική θαμνώδη βλάστηση (πουρνάρια, σχίνα, αγριελι¬ 
ές κ.λ.π.), που φτάνει και πλησίον της ακτογραμμής σε 
κάποια σημεία. 


β) το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ) τα πορίσματα από την εκτίμηση των μετεωρολο¬ 
γικών στοιχείων της περιοχής, δηλαδή 
ότι προσβάλλεται από ισχυρούς ανέμους έντασης 7-10 
Β. κυρίως από Β. και Β.Α. διευθύνσεις. 

δ) τη μορφολογία του πυθμένα, το ανάγλυφο του 
οποίου ακολουθεί αυτό της χερσαίας περιοχής και συ- 
νίσταται από βραχώδη ανώμαλη σύσταση κοντά στην 
ακτογραμμή ενώ σε μεγαλύτερο βάθος η σύσταση του 
πυθμένα είναι αμμώδης, με μεσαία βάθη, όπως προκύ¬ 
πτει από το χάρτη της ΓΥΣ κλιμ. 1:50.000. 

ε) τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους, όπου η θραύση των κυ¬ 
μάτων συντελείται κοντά και πάνω στην ακτή με απο¬ 
τέλεσμα ο κυματισμός να καλύπτει μεγάλο εύρος αυτής 
προκειμένου να εκτονωθεί, 
στ) τη μη ύπαρξη τεχνικών έργων στην περιοχή, 
ζ) τη μη ύπαρξη εγκεκριμένων χωροταξικών κατευθύνσε¬ 
ων και χρήσεων γης που επηρεάζουν την παράκτια ζώνη. 

η) τη μη ύπαρξη καταγεγραμμένων δημοσίων κτη¬ 
μάτων. 

θ) το ότι δεν υφίσταται Κτηματολόγιο στην περιοχή, 
ι) τη μη ύπαρξη ευπαθών οικοσυστημάτων και προ- 
στατευμένων περιοχών. 

5.- Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1 και 5) του ν. 2971/2001 
και συνεκτιμώντας τα δεδομένα, ότι δηλαδή πρόκει¬ 
ται για περιοχή που διέπεται από τις εκτός σχεδίου 
πόλης πολεοδομικές διατάξεις, κυρίως αδόμητη, χω¬ 
ρίς παραλιακό δρόμο και απροσπέλαστη, προτείνει τη 
δημιουργία ζώνης παραλίας πλάτους δέκα (10) μέτρων, 
που θεωρείται απαραίτητη για την εξυπηρέτηση της 
επικοινωνίας της ξηράς με τη θάλασσα και αντίστροφα 
καθώς και για την εξυπηρέτηση άλλων κοινωφελών 
σκοπών. 

Ύστερα από τα παραπάνω η Επιτροπή αποφασίζει: 

1) Καθορίζει επί των παραπάνω κτηματολογικών-υψο- 
μετρικών διαγραμμάτων: 

α. Την οριογραμμή του αιγιαλού με κόκκινη συνεχή 
πολυγωνική γραμμή 1,2,...,43,44, της οποίας οι κορυφές 
εξασφαλίζονται με συντεταγμένες από το κρατικό τρι¬ 
γωνομετρικό δίκτυο. 

β. Την οριογραμμή της παραλίας με κίτρινη συνεχή 
πολυγωνική γραμμή ΐ, 2’,...,43’, 44’, της οποίας οι κορυ¬ 
φές εξασφαλίζονται με συντεταγμένες από το κρατικό 
τριγωνομετρικό δίκτυο. Η οριογραμμή παραλίας κα¬ 
θορίζεται κατά τρόπο που να απέχει παντού σταθερή 
απόσταση δέκα (10) μέτρων από την οριογραμμή του 
αιγιαλού, για να εξυπηρετηθούν οι σκοποί της παρ. 2 
του άρθρου 1 της παρ. 3 του άρθρου 2 και της παρ. 1 
του άρθρου 7 του ν. 2971/2001. 

2) Αποφαίνεται ότι δεν υπάρχει παλαιός αιγιαλός. 

3) Δεν υπάρχουν κτίσματα-κατασκευές στη ζώνη πα¬ 
ραλίας. 

Η Επιτροπή 

Αθηνά Μπούρικα 
Ελευθερία Γ ραμματικού 
Ιωάννης Ασλανίδης 
X. Σκούντζος 

ΔΙΟΡΘΩΣΕΙΣ ΣΦΑΛΜΑΤΩΝ 

- (3) 

Στην υπ’ αριθμ. 29/45957/ΠΣΚ/1389/05/22.2.2006 απόφα¬ 
ση του Νομάρχη Θεσσαλονίκης με θέμα: «Καθορισμός 
όρων/και περιορισμών δόμησης για τον Χώρο σχολείου 
στο Ο.Τ. 343α του Δήμου Καλαμαριάς ν. Θεσσαλονίκης», 
που δημοσιεύθηκε στο ΦΕΚ 209 Δ717.3.2006, διορθώνε¬ 
ται το εσφαλμένο «Άρθρο 1: 

Εγκρίνεται ο καθορισμός ειδικών όρων και περιορι¬ 
σμών δόμησης στο Ο. Τ. 343α του Δήμου Καλαμαρι¬ 
άς, το οποίο χαρακτηρίσθηκε ως χώρος Σχολείου στο 
ισχύον ρυμοτομικό σχέδιο, ως εξής: 

Συντελεστής δόμησης: 0,80 
Ποσοστό κάλυψης: 50% 


Λοιποί όροι δόμησης: κατά ΓΟΚ 
στο ορθό: 

«Εγκρίνεται 

1. Ο καθορισμός ειδικών όρων και περιορισμών δό¬ 
μησης στο Ο.Τ. 343α του Δήμου Καλαμαριάς, το οποίο 
χαρακτηρίζεται ως χώρος Σχολείου στο ισχύον ρυμο¬ 
τομικό σχέδιο, ως εξής: 

Συντελεστής δόμησης: 0,80 
Ποσοστό κάλυψης: 50% 

Λοιποί όροι δόμησης: κατά ΓΟΚ 

2. Η υποχρεωτική τήρηση ελάχιστης απόστασης των 
κτιρίων 4,0 μ. από την ρυμοτομική γραμμή επί όλων των 
πλευρών του χώρου.» 

(Από τη Νομαρχιακή Αυτοδιοίκηση Θεσσαλονίκης) 

